The Shootist

***The Shootist*** (títol orichinal en anglés, en aragonés ***O tirador***, estrenada en Aragón con o títol en castellano d***'El último pistolero***, en aragonés ***O zaguer pistolero***) ye una cinta de cine estausunidense de l'anyo 1976 de cine de western dramatico dirichida por Don Siegel seguntes un guión adaptau por Miles Hood Swarthout y Scott Hale (basau en a novela *The Shootist*, publicada por Glendon Swarthout en 1975, qui ye lo pai de Miles Hood Swarthout), con una banda sonora orichinal d'Elmer Bernstein, una dirección de fotografía de Bruce Surtees, una producción cinematografica de M.J. Frankovich y William Self ta las productoras *[[Paramount Pictures]]*, *[[Dino De Laurentiis Company]]* y *[[Polyphony Digital]]*, y con un elenco d'actors formau, entre d'atros, por John Wayne, Lauren Bacall, Ron Howard, James Stewart, Richard Boone, John Carradine, Scatman Crothers, Richard Lenz, Harry Morgan, Sheree North y Hugh O'Brian.

*John Bernard "JB" Books* ye un antigo "sheriff" con muitos anyos d'edat que tamién ha estau pistolero y que plega en chinero de l'anyo 1900 en a ciudat de Carson City en Nevada ta consultar con * E.W. "Doc" Hostetler*, un medico a qui conoix de fa cuantos anyos. Iste li confirma lo que un atro medico ya li ha dito: que ye malauto por un cáncer muit abanzau y que li quedan pocas semanas de vida. En a ciudat tamién i viven bels d'os suyos enemigos y lo "sheriff" d'o lugar li demana que marche ta evitar conflictos. Tamién li diz que marche la propietaria d'a casa de huespedes a on ye fendo estada, preocupada porque li ha mentiu en dar o nombre cuan se i presentó y por l'efecto que puet provocar en su fillo. Tanimientres o "sheriff" accepta que se quede cuan veye que l'enfrontinamiento con os enemigos de *Books* fará desaparixer a bels delincuents y la propietaria d'a casa de huespedes accepta en saber que ye malauto y que mirirá bien luego. D'atra man, poquet a poquet la muller y *Boooks* prencipian a confiar l'uno en l'atro, a la vegada que *Books* descubre que muitas personas nomás que tienen intrés en os diners.

*The Shootist* s'ambienta en a ciudat de Carson City en Nevada en l'anyo 1900 y las suyas escenas se filmoron en ixa mesma ciudat y en os *[[Warner Brothers Burbank Studios]]* en Burbank en California y en os *[[Paramount Studios]]* en Los Angeles, tamién en California.

Ye una cinta que ha recibiu bels premios y nominacions, en destacando una nominación en a 49<sup>ena</sup> ediciónd'os Premios Oscar (Millor Disenyo de Producción), una noinación en a 30<sup>ena</sup> edición d'os Premios BAFTA (Millor Actriz) y una nominación en a 34<sup>ena</sup> edición d'os Premios Globos d'Oro (Millor Actor Segundario).

## Elenco

## Se veiga tamién
* Cine en 1976.
* Cintas de 1976.

## Referencias

## Vinclos externos
*  ''The Shootist'' en Internet Movie Database.
*  ''The Shootist'' en TCM Movie Database.
*  ''The Shootist'' en AllMovie.
*  ''The Shootist'' en Rotten Tomatoes.
*  ''The Shootist'' en FilmAffinity.
*  ''The Shootist'' en Allociné.
*  ''The Shootist'' en Rotten Tomatoes.
*  ''The Shootist'' en Letterboxd.
*  ''The Shootist'' en Box Office Mojo.
*  ''The Shootist'' en Metacritic.
*  ''The Shootist'' en l**[[American Film Institute Catalog]]'' de l**American Film Institute''.